Studentorganisasjon

En studentorganisasjon eller en studentforening er en forening for studenter, med fokus på felles faglige eller ikke-faglige interesser. En studentforening kan være, men er ikke nødvendigvis, assosiert med et studentting, som arbeider for studenters rettigheter.

Studentorganisasjoner er ofte en del av det ikke-faglige livet til en student ved et universitet. Organisasjonene kan blant annet være grunnet i akademiske, sosiale, atletiske, politiske, kulturelle, religiøse eller profesjonelle aspekter.

Studentorganisasjoner ble vanlig i strukturert form utover det 20. århundret. Disse kunne være orientert rundt litteratur, middager, sport eller fagområde.

Studentorganisasjoner i ulike land

Norge

Det finnes tre nasjonale studentpolitiske student-organisasjoner i Norge, Norsk Studentorganisasjon (NSO), Organisasjonen for Norske Fagskolestudenter (ONF) og Association of Norwegian Students Abroad (ANSA), som arbeider for norske studenters rettigheter overfor blant annet norske myndigheter. I tillegg finnes en rekke andre student-organisasjoner for spesifikke formål, og internt på utdanningsinstitusjonene.

USA
I USA har studentforeninger eksistert helt fra de første universitetene ble opprettet. Sent på 1960-tallet kom American Association of University Professors med en samlet offentlig uttalelse om at alle studenter burde ha rett tli å organisere og bli medlemmer i foreninger som kan fremme deres interesser. Uttalelsen har fått stor betydning i form av å være en del av retningslinjene ved en rekke utdanningsinstitusjoner.

Fraternities (for menn) og sororities (for kvinner) er vanlige former for studentorganisasjoner i USA. Disse får navn etter greske bokstaver. Den eldste av disse er Phi Beta Kappa, grunnlagt i 1776.

Referanser